বৃহস্পতিবার (৮ নভেম্বর) সন্ধ্যা সাড়ে ৭টায় গণভবনে বাংলাদেশ অনূর্ধ্ব-১৫ জাতীয় ফুটবল দলের ২৩ জন খেলোয়াড়কে ৪ লাখ টাকা করে পুরস্কারের চেক হস্তান্তর করেন প্রধানমন্ত্রী। এ সময়, বাংলাদেশ ফুটবল ফেডারেশনের ১১ কর্মকর্তাকেও ২ লাখ টাকা করে পুরস্কার দেন প্রধানমন্ত্রী। সম্প্রতি নেপালে অনুষ্ঠিত সাফ অনূর্ধ্ব-১৫ চ্যাম্পিয়নশিপে পাকিস্তানকে হারিয়ে বিশেষ নৈপুণ্যের স্বাক্ষর রাখায় পুরস্কৃত করার এই উদ্যোগ নেন প্রধানমন্ত্রী।